Tehnička škola Nikole Tesle,

Blage Zadre 4, Vukovar

Klasa: 602-03/15-09/01

Ur.Broj: 2188-100-05-15-04

Vukovar, 09.06.2015.

POZIV NA PODNOŠENJE PONUDA

Poštovani,

Tehnička škola Nikole Tesle iz Vukovara u okviru projekta Zeleni start- up, financiranog od strane EU organizira edukacije za nastavnike, poslodavce i predstavnike institucija Vukovarsko- srijemske i Osječko- baranjske županije te Vas na temelju članka 12. Pravilnika o provedbi postupka javne nabave bagatelne vrijednosti poziva da podnesete ponudu za usluge Vanjski suradnik za izradu kurikuluma.

Tehnička škola Vas ovim putem poziva da podnesete ponudu za usluge:

Vanjski suradnik za izradu kurikuluma

## OPĆENITORelevantna pozadina projekta

U svibnju 2015.g Tehnička škola Nikole Tesle započela je s provedbom projekta ''Zeleni start- up'' koji se financira kroz ESF, komponenta : Modernizacija školskih kurikuluma u strukovnim školama u skladu s Hrvatskim kvalifikacijskim okvirom i potrebama

tržišta rada - faza II. Projekt će trajati 12 mjeseci, a u suradnji s partnerskom institucijom:

* Srednja škola Dalj

### Opis projekta

Aktivnosti projekta 'Zeleni start-up' usmjerene su na osiguravanje uvjeta (programskih, stručnih i materijalnih) za razvoj kurikuluma u području zelenih tehnologija i održivog razvoja - interdisciplinarnog područja koje uključuje socijalnu, gospodarsku, komponentu zaštite okoliša- te promicanja zelenijeg, konkurentnijeg lokalnog gospodarstva temeljenog na učinkovitom

korištenju resursa. Kurikulum će poseban naglasak staviti na zelene tehnologije u području gospodarenja otpadom i vodama, OIE (hibridni solarni sustav s vjetrogeneratorom) , energetske učinkovitosti, ekološke poljoprivrede i zaštite tla, zelenog poduzetništva, a provodit će se kroz nekoliko modula koji će učenicima omogućiti pristup specijaliziranoj didaktičkoj opremi i primjerima iz prakse kroz suradnju sa socijalnim partnerima. Realizacija projekta će omogućiti učenicima stjecanje novih vještina koja će našoj budućoj radnoj snazi pružiti neophodne alate za prilagodbu novim uvjetima i mogućoj promjeni karijere, a time smanjiti nezaposlenost i povećati radnu produktivnost.

Projekt će se provesti kroz sljedeće aktivnosti:

Projekt Zeleni Start-up sastoji se iz 3 komponente:

1. Razvoj kurikuluma
2. Jačanje stručnih i materijalnih kapaciteta škole
3. Promocija strukovnog obrazovanja te jačanje suradnje s lokalnom zajednicom i lokalnim gospodarstvom

OPIS POSLOVA

Vanjski suradnik za izradu kurikuluma održat će treninge za članove razvojnog tima za izradu kurikuluma, pružati im stručnu podršku tijekom cijelog procesa razvoja kurikuluma/modula te održati trening za nastavnike škola partnera kako bi im pomogao u provedbi modula/ kurikuluma.

Stručnjak za metodologiju osmišljavanja i razvoja kurikuluma bit će angažiran 12 mjeseci za sljedeće aktivnosti:

1. Edukacija razvojnog tima za izradu kurikuluma što podrazumijeva: pripremiti (4 dana) i provesti (9 dana) 3 modula osposobljavanja za članove razvojnog tima te evaluirati (1 dan) održane module.
2. Voditelj razvojnog tima/ monitoring što podrazumijeva:
3. Održati najmanje 9 dvodnevnih sastanaka- svaka radna grupa (ukupno 3) sastat će se najmanje 3 puta na dvodnevnim sastancima. Rad na sastancima i rad grupa vodit će koordinatori radnih grupa u suradnji s vanjskim ekspertom.
4. Pružiti potporu članovima radnih skupina pri kreiranju obrazloženja za osmišljavanje i razvoja dijela standarda zanimanja, dijela standarda kvalifikacije i kurikuluma
5. Pružiti potporu članovima radne skupine za Standard zanimanja i članovima radne skupine za Standard kvalifikacije dajući im metodološke smjernice, raspravljajući i prilagođavajući rezultate njihovog rada
6. Pružiti potporu članovima radne skupine za Kurikulum dajući im metodološke smjernice, raspravljajući i prilagođavajući rezultate njihovog rada
7. Pripremiti Standard zanimanja, Standard kvalifikacije i Kurikulum za akreditaciju (1 dan);
8. Pripremiti i održati prezentaciju na završnoj konferenciji
9. Trening nastavnika za provedbu kurikuluma- ekspert za metodologiju razvoja kurikuluma održat će treninge za nastavnike škola partnera kako bi im pomogao u provedbi modula/ kurikuluma. Angažman na ovoj aktivnosti trajat će 7 dana.

ZAHTJEVI:

Kvalifikacije i vještine

* + Minimalno akademski stupanj magistra znanosti/struke (Sveučilišna razina obrazovanja u trajanju od 4 godine);
	+ Znanje engleskog jezika u pismu i govoru
	+ Znanje hrvatskog jezika.

Opće profesionalno iskustvo

* + Profesionalno iskustvo u minimalno 2 EU projekta u području osmišljavanja i razvoja novog kurikuluma ili modernizaciji postojećeg;
	+ Minimalno 5 godina profesionalnog iskustva u kreiranju i provedbi stručnog usavršavanja nastavnika u obliku predavanja, seminara, radionica, konferencija, studijskih putovanja, ili sličnih aktivnosti.

Specifično profesionalno iskustvo

* + Minimalno 2 godine profesionalnog iskustva u osmišljavanju i razvoju kvalifikacija u skladu s HKO-om;
	+ Profesionalno iskustvo u minimalno 2 projekta koje je koordiniralo ministarstvo/agencija za obrazovanje u jednom ili više područja kao što su: nova metodologija za osmišljavanje i razvoj kvalifikacija i kurikuluma, vanjsko vrjednovanje i samovrjednovanje u području obrazovanja, razvoj HKO-a.

## Datum početka provedbe ugovora i period provedbe

Očekivani datum početka provedbe ugovora je 26. lipnja 2015.

Period provedbe ugovora biti će 12 mjeseci.

## Izvještavanje

Izvještaji će biti nakon svakog modula za osposobljavanje razvojnog tima za izradu kurikuluma u roku od 10 dana. Odabrani stručnjak za metodologiju osmišljavanja i razvoja kurikuluma će ispunjavati evidencije radnog vremena za svoj rad.

Odabrani pružatelj usluga će poduzeti sve potrebne mjere kako bi osigurao vidljivost EU financiranja.

VRSTA POSTUPKA NABAVE

Postupak opisan u članku 12. Pravilnika o provedbi postupka javne nabave bagatelne vrijednosti Tehničke škole Nikole Tesle dostupan na <http://ss-tehnicka-ntesla-vu.skole.hr/nastava/pravilnici?cal_ts=1490997600>

DULJINA TRAJANJA UGOVORA

Ugovor se sklapa na vrijeme od 12 mjeseci od dana potpisivanja ugovora.

PROCIJENJENA VRIJEDNOST NABAVE

101.640,00 HRK (bez PDV-a)

SADRŽAJ PONUDE:

Ponuda mora sadržavati:

Tehničku ponudu/ specifikacije usluge

Troškovnik u nacionalnoj valuti

CV eksperta

Potvrda o nekažnjavanju

Izjava o istinitosti podataka navedenih u CV-u

PRAVILA DOSTAVLJANJA DOKUMENATA:

Sve dokumente ponuditelj može dostaviti u neovjerenoj preslici, osim potvrde o nekažnjavanju koja mora biti dostavljena u originalu.

Ponuda se izrađuje na hrvatskom jeziku i latiničnom pismu, a cijene se izražavaju u kunama.

KRITERIJ ZA ODABIR PONUDE:

Za odabir ponuda koristit će se ekonomski kriterij, što uz najpovoljniju cijenu uključuje i kvalitetu usluge te ispunjavanje traženih uvjeta.

KONTAKT OSOBA:

Đorđe Lukić

032 423 025

099 301 4273

ured@ss-tehnicka-ntesla-vu.skole.hr

Radujemo se Vašoj ponudi koju trebamo zaprimiti na adresu Blage Zadre 4, 32010 Vukovar te na e-mail: ured@ss-tehnicka-ntesla-vu.skole.hr. Ponude se mogu dostaviti u roku od 15 dana od dana primitka poziva, odnosno do 24.06.2015. do 12:00h.

Ponude se šalju poštom na gore navedenu adresu u zatvorenoj koverti na kojoj treba biti naznačeno: ''Ponuda za usluge u okviru projekta 'Zeleni start-up' te ''Ne otvaraj''.

**Ponude pristigle nakon ovog roka neće se razmatrati.**

U slučaju da se odlučite ne sudjelovati u natječaju, bili bismo zahvalni da nas obavijestite pismenim putem, navodeći razloge svoje odluke.

S poštovanjem,

Đorđe Lukić, ravnatelj

 Ulaganje u budućnost

 Europska Unija